**Prințesă arabă**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prințesă arabă, eu încă te-aștept

când mirtul își scutură floarea

și umbrele serii plutesc prin deșert

cu doruri ce-și caută calea.

În mine se zbat amintiri ce revin

pe aripi de vânt dinspre oază,

cu umbre căzute din cerul senin

pe gându-mi ce încă visează.

Te văd alungită la margini de vis,

simt dorul aprins cum tresaltă,

ajung dintr-odată-n vrăjit paradis,

mă-mbăt cu parfum de bacantă.

Dorințe păgâne pulsează în noi

și trupul ți-l vreau mai aproape,

să bem elixirul vrăjit amândoi

plutind în delir peste ape.

O viață întreagă aș vrea să te țin

un vis să clădim împreună,

să cernem iubirea sub cerul senin

pe oaza din margini de dună.